NÁRODNÁ RADA SLOVENSKEJ REPUBLIKY

V. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NÁVRH**

**Z á k o n**

**z** ..............**2011**,

ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a ktorým sa dopĺňa zákon č. 323/1992 Zb. o notároch a notárskej činnosti (Notársky poriadok) v znení neskorších predpisov

Národná rada Slovenskej republiky sa uzniesla na tomto zákone:

# Čl. I

**Zákon č. 40/1964 Zb. Občiansky zákonník v znení zákona č. 58/1969 Zb., zákona č. 131/1982 Zb., zákona č. 94/1988 Zb., zákona č. 188/1988 Zb., zákona č. 87/1990 Zb., zákona č. 105/1990 Zb., zákona č. 116/1990 Zb., zákona č. 87/1991 Zb., zákona č. 509/1991 Zb., zákona č. 264/1992 Zb., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 249/1994 Z. z., zákona č. 153/1997 Z. z., zákona č. 211/1997 Z. z., zákona č. 252/1999 Z. z., zákona č. 218/2000 Z. z., zákona č. 261/2001 Z. z., zákona č. 281/2001 Z. z., zákona č. 23/2002 Z. z., zákona č. 34/2002 Z. z., zákona č. 95/2002 Z. z., zákona č. 184/2002 Z. z., zákona č. 215/2002 Z. z., zákona č. 526/2002 Z. z., zákona č. 504/2003 Z. z., zákona č. 515/2003 Z. z., zákona č. 150/2004 Z. z., zákona č. 404/2004 Z. z., zákona č. 635/2004 Z. z., zákona č. 171/2005 Z. z., zákona č. 266/2005 Z. z., zákona č. 336/2005 Z. z., zákona č. 118/2006 Z. z., zákona č. 188/2006 Z. z., zákona č. 84/2007 Z. z., zákona č. 209/2007 Z. z., zákona č. 335/2007 Z. z., zákona č. 568/2007 Z. z., zákona č. 214/2008 Z. z., zákona č. 379/2008 Z. z., zákona č. 477/2008 Z. z., zákona č. 186/2009 Z. z., zákona č. 575/2009 Z. z., zákona č. 129/2010 Z. z., zákona č. 546/2010 Z. z., zákona č. 130/2011 Z. z. a zákona č. 161/2011 Z. z. sa dopĺňa takto:**

§ 143a znie:

 „§ 143a

(1) Manželia môžu dohodou rozšíriť alebo zúžiť zákonom určený rozsah bezpodielového spoluvlastníctva, existujúceho i nadobudnutého v budúcnosti. Obdobne sa môžu dohodnúť aj o správe spoločného majetku.

(2) Manželia môžu dohodou za trvania manželstva zrušiť bezpodielové spoluvlastníctvo alebo založiť bezpodielové spoluvlastníctvo. V dohode o zrušení bezpodielového spoluvlastníctva ho musia manželia vyporiadať. V dohode o založení bezpodielového spoluvlastníctva sa spravidla stanoví jeho rozsah. Ak manželia jeho rozsah nestanovia, stane sa súčasťou bezpodielového spoluvlastníctva všetko, čo niektorý z manželov vlastní, pokiaľ to nadobudol za trvania manželstva, s výnimkou vecí uvedených v § 143. Manželia sa tiež môžu dohodnúť, že vyhradia vznik bezpodielového spoluvlastníctva ku dňu zániku manželstva.

(3) Dohody podľa odsekov 1 a 2 vyžadujú formu notárskej zápisnice.”

Za § 143a sa vkladá nový § 143b, ktorý znie:

 „§ 143b

 (1) Muž a žena, ktorí chcú spolu uzavrieť manželstvo (ďalej len „snúbenci“) môžu dohodou rozšíriť alebo zúžiť zákonom určený rozsah bezpodielového spoluvlastníctva manželov, ktoré vznikne uzavretím manželstva. Rovnako sa snúbenci môžu dohodnúť, že bezpodielové spoluvlastníctvo manželov uzavretím manželstva nevznikne alebo že vyhradia vznik bezpodielového spoluvlastníctva manželov ku dňu zániku manželstva.

(2) Dohoda podľa odseku 1 vyžaduje formu notárskej zápisnice.

(3) Ak snúbenci neuzavrú manželstvo do 3 mesiacov od uzavretia dohody podľa odseku 1, má sa za to, že k uzavretiu dohody podľa odseku 1 nedošlo.“

V § 147 ods. 2 sa za slová „§ 143a“ vkladajú slová „a § 143b“.

§ 151 znie

  *„*§ 151

Ak za trvania manželstva bezpodielové spoluvlastníctvo zaniklo inak než dohodou manželov, môže sa obnoviť rozhodnutím súdu vydaným na návrh jedného z manželov alebo dohodou manželov podľa § 143a odseku 2.”

V deviatej časti sa za sedemnástu hlavu vkladá osemnásta hlava, ktorá vrátane nadpisu znie:

„OSEMNÁSTA HLAVA

PRECHODNÉ USTANOVENIA K ÚPRAVÁM ÚČINNÝM OD 1. MÁJA 2012

§ 879o

Ustanoveniami tohto zákona sa spravujú tiež právne vzťahy vzniknuté pred 1. májom 2012; vznik týchto právnych vzťahov, ako aj nároky z nich vzniknuté pred 1. májom 2012 sa však posudzujú podľa predpisov účinných do 30. Apríla 2012, ak nie je ustanovené inak.“

**Čl. II**

**Zákon č. 323/1992 Zb. o notároch a notárskej činnosti (Notársky poriadok) v znení zákona č. 63/1993 Z. z., zákona č. 232/1995 Z. z., zákona č. 397/2000 Z. z., zákona č. 561/2001 Z. z., zákona č. 526/2002 Z. z., zákona č. 527/2002 Z. z., zákona č. 357/2003 Z. z., zákona č. 514/2003 Z. z., zákona č. 420/2004 Z. z., zákona č. 562/2004 Z. z., zákona č. 757/2004 Z. z., zákona č. 126/2005 Z. z., zákona č. 521/2005 Z. z., zákona č. 477/2008 Z. z., zákona č. 304/2009 Z. z. a zákona č. 141/2010 Z. z. sa dopĺňa takto:**

Za § 54 sa vkladá nový § 54a, ktorý znie:

„54a

Predtým, ako notár spíše formou notárskej zápisnice dohodu

a) medzi manželmi o zúžení, rozšírení, zrušení, založení bezpodielového spoluvlastníctva manželov alebo o tom, že bezpodielové spoluvlastníctvom manželov vznikne až ku dňu zániku manželstva, alebo

b) medzi snúbencami o zúžení alebo rozšírení bezpodielového spoluvlastníctva manželov, o tom, že bezpodielové spoluvlastníctvom manželov vznikne až ku dňu zániku manželstva, alebo o tom, že bezpodielové spoluvlastníctvo uzavretím manželstva nevznikne,

poučí manželov alebo snúbencov o dôsledkoch takejto dohody na ich budúce majetkové pomery za trvania manželstva a po jeho zániku rozvodom alebo smrťou niektorého z manželov. Nedostatok poučenia nezakladá neplatnosť takej dohody; zodpovednosť notára za škodu tým nie je dotknutá.“

# Čl. III

**Účinnosť**

Tento zákon nadobúda účinnosť 1. mája 2012.